Kongreya 6. ya DBPyî Anqara de dest pêkerde.
Bi hezaran kesan seba Kongreya 6. ya Partîya Herêmanê Demokratîkan (DBP) verê xo da Merkezê Kongre û Kulturî yê Nazim Hîkmetî. Salona kongre de ke bi şîarê ''Komelê Rêxistinbîyayeyî reyde ver bi Cuya Azade'' yena kerdene alatê DBPyî ameyî dardekerdene.
Salone de bi kurdkî û tirkî pankartê ''Yewîya neteweyîye weçînayîşêk nê mecbûrî ya'', ''Ma bi israrî xo rêxistin bikerê'' ameyî daliqnayene.
Cinîyî pê kincanê neteweyîyan derbazê kongre bîyî. Xeylêk cinîyî zî pê renganê kesk û sûr û zerdî tewrê kongre benê. Beşdarê kongre salone de pê slogananê ''Bê Serek cuye nêbena'', ''Biciwîyo xoverdayîşê zîndanan'', ''Cinîye, Cuye, Azadîye'' kongre de ca bîyî.
Kongre de verî mesajê tepişteyan ameyî wenden.
